ໝາກແອັບເປີ້ນສີຂຽວ

Doreen Maishiko Mojapelo

Ellena Nortje and Riaan Coetzee

ໝາກແອັບເປີ້ນຂຽວຮູ້ສຶກວ່າຕົນເອງຖືກແບ່ງແຍກ ແລະ ປະຖິ້ມ. ຍ້ອນໝາກໄມ້ອື່ນໆຢູ່ໃນຕະຫຼາດ ແມ່ນມີສີແດງທີ່ສວຍສົດງົດງາມ.

ໝາກແອັບເປິ້ນຂຽວກໍ່ຢາກເປັນສີແດງຄືກັນ.

ໃນ​ຄືນ​ນັ້ນ, ແອັບ​ເປີ້ນ​ຂຽວນອນ​ບໍ່ຫຼັບ​ເລີຍ. ລາວພະ​ຍາ​ຍາມຄິດ​ຫາ​ແຜນ​ການ​ບາງ​ຢ່າງ.

ຈາກນັ້ນ ນາງແອັບເປີ້ນຂຽວ ກໍ່ຍ່າງຕົງເຂົ້າໄປຫາ ທ້າວໝາກເລັ່ນ ທີ່ກຳລັງນອນຫຼັບຢູ່. ແລະ ນາງໄດ້ຖອດເອົາເສື້ອ ຂອງທ້າວໝາກເລັ່ນ ອອກ!

ເຊົ້າ​ມື້​ຕໍ່​ມາ, ໝາກ​ເລັ່ນ​ສີ​ແດງ​ໃຈ​ຮ້າຍຢ່າງແຮງ ​ເມື່ອ​ລາວ​ຮູ້​ວ່າ​ເສື້ອ​ຄຸມ​ຂອງ​ລາວ​ຫາຍ​ໄປ.

ແລະ ໃນຂະນະທີ່ ນາງແອັບເປິ້ນຂຽວກຳລັງນຸ່ງເສື້ອຄຸມຢູ່ນັ້ນ. ທ້າວໝາກເລັ່ນແດງ ກໍຮ້ອງໃສ່ທັນທີ, "ແກ້ເສື້ອອອກມາດຽວນີ້!"

ແອັບເປີ້ນຂຽວ ຈິ່ງໄດ້ຖອດເສື້ອຄຸມສີແດງອອກດ້ວຍຄວາມເສົ້າໃຈ. ແລ້ວນາງກໍ່ສົ່ງມັນຄືນໃຫ້ ແກ່ເຈົ້າຂອງເດີມ.

ແຕ່ວ່າ ແອັບເປິ້ນຂຽວກໍ່ບໍ່ຍອມເລີກລົ້ມຄວາມຕັ້ງໃຈ! ລາວຫັນໄປຜູກມິດກັບໝາກສະຕໍເບີຣີ້.

ໃນຄືນນັ້ນ, ນາງແອັບເປິ້ນຂຽວ ໄດ້ຢ່ອງຂຶ້ນໄປຈອບເບິ່ງ ສະຕໍເບີຣີ້ ຕອນຫຼັບ. ທັນໃດນັ້ນ ສະຕໍເບີຣີ້ ໄດ້ມືນຕາເບື້ອງໜຶ່ງຂື້ນ ແລະ ຖາມວ່າ, "ເຈົ້າກໍາລັງຈະເຮັດຫຍັງ?"

ເມື່ອຍິນແນວນັ້ນ ນາງແອັບເປິ້ນຂຽວ ກໍຮີບຟ້າວແລ່ນໜີ. ທັງໝາກເລັ່ນ, ໝາກສະຕໍເບີຣີ້ ແລະ ໝາກເຜັດແດງ ຕ່າງກໍພາກັນໄລ່ໃຫ້ລາວອອກໄປ!

ບໍ່ດົນ ນາງແອັບເປິ້ນຂຽວ ກໍມາຮອດປ່າ. ລາວຈິ່ງມີແນວຄວາມຄິດໜຶ່ງຂຶ້ນມາ.

ລາວໄດ້ມາຫາໂຕກະປອມຍັກ. "ທ່ານກະປອມຍັກເອີຍ, ຂ້ອຍຮູ້ມາວ່າທ່ານສາມາດປ່ຽນສີໄດ້," ແອັບເປິ້ນຂຽວກ່າວ. "ທ່ານສາມາດເຮັດໃຫ້ຂ້ອຍກາຍເປັນສີແດງໄດ້ບໍ່?"

ກະປອມຍັກ ຈິ່ງໄດ້ບອກລາວວ່າ, "ຈົ່ງຂຶ້ນໄປເທິງພູ ແລະ ເກັບເອົາໃບໄມ້ ທີ່ມີໃບຍາວໆມາເດີ້."

ແອັບເປິ້ນຂຽວກກໍ່ໄດ້ຂຶ້ນໄປເທິງພູ. ແຕ່ວ່າມັນສູງຫຼາຍ! ລາວຈຶ່ງໄດ້ເກັບເອົາໃບໄມ້ຈາກທາງລຸ່ມຕີນພູແທນ. ແລ້ວລາວເອົາໃບໄມ້ພວກນັ້ນກັບໄປຫາກະປອມຍັກ.

ກະປອມຍັກໄດ້ກິນໃບໄມ້ຈົນໝົດກ້ຽງ. ຈາກນັ້ນ ລາວກໍ່ໃຊ້ປາຍຫາງຂອງລາວ ໄປແຕະໃສ່ໂຕຂອງແອັບເປີ້ນຂຽວ. ນາງແອັບເປິ້ນຂຽວ ຈິ່ງປ່ຽນເປັນສີມ້ວງທັນທີ! "ໂອ້, ເຈົ້າເອົາໃບໄມ້ຜິດແນວມາໃຫ້ຂ້ອຍ," ກະປອມຍັກ ເວົ້າຂຶ້ນດ້ວຍສຽງຄ່ອຍ.

"ຂ້ອຍຂໍໂທດ," ແອ້ບເປີ້ນຂຽວ ເວົ້າຂຶ້ນແບບຮູ້ສຶກຜິດ. "ໂອ້, ຊ່າງເປັນຕາໜ້າອາຍແທ້," ກະປອມຍັກ ເວົ້າຂຶ້ນ. "ຈະມີໃຜເຄີຍໄດ້ຍິນແດ່ວ່າ ມີແອັບເປີ້ນເປັນສີມ້ວງ?"

ແລະ ແອັບເປິ້ນຂຽວ ກໍ່ໄດ້ແນມໄປເບິ່ງທີ່ມືຂອງລາວ. ຂ້ອຍມັກຕອນທີ່ຂ້ອຍເປັນສີຂຽວຫຼາຍກວ່າ, ແອັບເປິ້ນຂຽວຄິດໃນໃຈ.

"ຄັນຊັ້ນ, ເອົາແບບນີ້," ກະປອມຍັກ ເວົ້າຂຶ້ນ. "ໃຫ້ເຈົ້າແລ່ນອອກໄປຈາກປ່າໃນຕອນນີ້ເລີຍ ແລະ ຢ່າຫຼຽວຫຼັງກັບມາເບິ່ງອີກ."

ແອັບເປິ້ນຂຽວ ໄດ້ແລ່ນມາພົບກັບເດັກຊາຍຄົນໜຶ່ງ. "ແອັບເປິ້ນ,​ ແອັບເປິ້ນ, ມາເປັນໝູ່ນຳຂ້ອຍເນາະ," ລາວເວົ້າຂຶ້ນ. "ຂ້ອຍມັກສີຂຽວຂອງເຈົ້າຫຼາຍ." ແອັບເປິ້ນຂຽວ ຈິ່ງແນມເບິ່ງໂຕເອງ. ລາວກາຍເປັນສີຂຽວຄືເກົ່າແລ້ວ!

ແອັບເປີ້ນຂຽວດີໃຈຫຼາຍທີ່ໄດ້ມີໝູ່. ແລະ ນາງມີຄວາມສຸກທີ່ສຸດ ທີ່ຮູ້ສຶກໄດ້ເປັນໂຕຂອງໂຕເອງອີກຄັ້ງ.

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story The Green Apple, Author: Doreen Maishiko Mojapelo . Illustrator: Ellena Nortje and Riaan Coetzee. Published by Room to Read, https://storyweaver.org.in/stories/39946-the-green-apple © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Vinitsa, Phoutthasone, Mackky Manyvanh, Mackky Olomthong, and Houngmeeta